เทศบัญญัติเทศบาลนครยะลาเทศบัญญัติเทศบาลนครยะลาเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลนครยะลาพ.ศ.๒๕๕๓ ด้วยกฎกระทรวงที่ออกตามความในกฎหมายผังเมืองซึ่งใช้บังคับผังเมืองสำหรับในเขตเทศบาลนครยะลาด้วยนั้น ได้หมดอายุการใช้บังคับและอยู่ระหว่างการดำเนินการตามขั้นตอนกฎหมายผังเมืองและโดยที่กฎหมายควบคุมอาคารบัญญัติให้ราชการส่วนท้องถิ่นมีอำนาจออกข้อบัญญัติท้องถิ่นเพื่อประโยชน์แห่งความมั่นคงแข็งแรงความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจรโดยกำหนดประเภท ลักษณะ แบบ รูปทรงสัดส่วน ขนาด เนื้อที่ และที่ตั้งอาคาร รวมทั้งบริเวณห้ามก่อสร้าง ดัดแปลงใช้หรือเปลี่ยนการใช้อาคารชนิดใดหรือประเภทใดดังนั้น อาศัยอำนาจตามความในมาตรา ๘แห่งพระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓ มาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ประกอบกับมาตรา ๖๐ แห่งพระราชบัญญัติเทศบาล พ.ศ. ๒๔๙๖แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ มาตรา ๖๒แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่๑๑) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลนครยะลาโดยความเห็นชอบของสภาเทศบาลนครยะลา และผู้ว่าราชการจังหวัดยะลาจึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลนครยะลาเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลนครยะลา พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีกฎหมายหรือกฎกระทรวงที่ออกตามความในพระราชบัญญัติการผังเมืองพ.ศ. ๒๕๑๘ ที่มีผลใช้บังคับผังเมืองสำหรับในเขตเทศบาลนครยะลาข้อ ๓ในเทศบัญญัตินี้เขตเทศบาลนครยะลา หมายความว่าพื้นที่ในบริเวณที่มีรายการดังต่อไปนี้หลักเขตที่ ๑ตั้งอยู่ริมแม่น้ำปัตตานีฝั่งตะวันออก ตรงปากคลองแบเมาะที่เส้นแบ่งเขตจังหวัดยะลากับจังหวัดปัตตานีด้านเหนือจากหลักเขตที่ ๑เป็นเส้นเลียบตามแนวเส้นแบ่งเขตจังหวัดยะลากับจังหวัดปัตตานีไปทางทิศตะวันออกเฉียงใต้ ผ่านถนนสิโรรส ถึงหลักเขตที่ ๒ซึ่งตั้งอยู่ห่างจากศูนย์กลางถนนสิโรรส ไปทางทิศตะวันตก ตามแนวเส้นตั้งฉากระยะ ๑๒๐เมตรด้านตะวันออกจากหลักเขตที่ ๒เป็นเส้นเลียบตามแนวเส้นแบ่งเขตจังหวัดยะลากับจังหวัดปัตตานีไปทางทิศใต้ถึงหลักเขตที่ ๓ ซึ่งตั้งอยู่ปากคลองแบเมาะจากหลักเขตที่ ๓ เป็นเส้นตรงไปทางทิศใต้ถึงหลักเขตที่ ๔ ซึ่งตั้งอยู่ห่างจากริมทางรถไฟตรง กม. ๑๐๓๙+๑๘๐ ไปทางทิศเหนือตามแนวเส้นตั้งฉากระยะ ๔๐ เมตรจากหลักเขตที่ ๔เป็นเส้นตรงไปทางทิศตะวันตกเฉียงใต้ ถึงหลักเขตที่ ๕ซึ่งตั้งอยู่ริมถนนไปหมู่บ้านเบอเส้งฟากเหนือห่างจากศูนย์กลางถนนสุขยางค์ไปทางทิศตะวันตกเฉียงเหนือ ตามแนวเส้นตั้งฉากระยะ ๑๐๐ เมตรจากหลักเขตที่ ๕ เป็นเส้นขนานกับถนนสุขยางค์ไปทางทิศตะวันตกเฉียงใต้ถึงหลักเขตที่ ๖ ซึ่งตั้งอยู่ห่างจากศูนย์กลางทางไปอำเภอบันนังสตาไปทางทิศตะวันออกเฉียงใต้ ตามแนวเส้นตั้งฉากระยะ ๑๐๐ เมตร และห่างจากศูนย์กลางถนนสุขยางค์ไปทางทิศตะวันตกเฉียงใต้ ตามแนวเส้นตั้งฉากระยะ ๑๐๐ เมตรด้านใต้และด้านตะวันตกจากหลักเขตที่ ๖ เป็นเส้นขนานกับถนนสุขยางค์ไปทางทิศตะวันตกเฉียงเหนือและขนานกับถนนสาย ๑๕ ไปทางทิศตะวันตกเฉียงเหนือถึงหลักเขตที่ ๗ ซึ่งตั้งอยู่ริมแม่น้ำปัตตานีฝั่งตะวันออกห่างจากศูนย์กลางห้าแยกถนนสาย๑๕ กับถนนเวฬุวัน ไปทางทิศใต้ ตามแนวถนนสาย ๑๕ ระยะ ๔๔๐ เมตรจากหลักเขตที่ ๗เป็นเส้นตรงไปทางทิศตะวันตกเฉียงใต้ถึงจุดกึ่งกลางแม่น้ำปัตตานีห่างจากริมแม่น้ำปัตตานีฝั่งตะวันออก ๕๐ เมตรแล้วเป็นเส้นขนานกับริมแม่น้ำปัตตานีฝั่งตะวันออกไปทางทิศตะวันตกเฉียงเหนือและทิศเหนือ บรรจบกับหลักเขตที่ ๑ทั้งนี้เขตเทศบาลนครยะลาปรากฏตามแผนที่ท้ายเทศบัญญัตินี้ข้อ ๔ภายในเขตเทศบาลนครยะลาห้ามมิให้บุคคลใด ก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) ไซโลเก็บผลิตผลทางการเกษตร(๕)สุสานและฌาปนสถานตามกฎหมายว่าด้วยสุสานและฌาปนสถานเว้นแต่ได้จัดให้มีมาตรการป้องกันการควบคุมปัญหามลพิษและการรักษาคุณภาพสิ่งแวดล้อมรวมทั้งปริมาณของมลพิษทางอากาศให้เป็นไปตามข้อกำหนดของกฎหมาย กฎระเบียบของหน่วยงานราชการ(๖) สถานที่กำจัดมูลฝอยข้อ ๕ภายในเขตเทศบาลนครยะลาห้ามมิให้บุคคลใดก่อสร้าง ดัดแปลงอาคารใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในเขตเทศบาลนครยะลาก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามมิให้บุคคลใดก่อสร้างดัดแปลงอาคารใช้หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗อาคารที่ได้รับอนุญาตหรือในวันแจ้งการก่อสร้างดัดแปลงอาคาร ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ผู้ใดไม่ปฏิบัติตามหรือฝ่าฝืนเทศบัญญัตินี้ต้องระวางโทษตามบทกำหนดโทษแห่งพระราชบัญญัติควบคุมอาคาร พ.ศ. ๒๕๒๒ข้อ ๙ให้นายกเทศมนตรีนครยะลารักษาการตามเทศบัญญัตินี้และมีอำนาจออกระเบียบเพื่อปฏิบัติตามเทศบัญญัตินี้ประกาศณ วันที่ ๑๑ มกราคม พ.ศ. ๒๕๕๓พงษ์ศักดิ์ยิ่งชนม์เจริญนายกเทศมนตรีนครยะลา[เอกสารแนบท้าย]๑.แผนที่ท้ายเทศบัญญัติเทศบาลนครยะลา เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภท ในท้องที่เขตเทศบาลนครยะลา พ.ศ.๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๕มีนาคม ๒๕๕๓นันท์นภัสร์/ตรวจ๕มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๒๖ ง/หน้า ๔๘/๒๔ กุมภาพันธ์ ๒๕๕๓